

**RREGULLORE PUNE**

**E KËSHILLIT MËSIMOR SHKENCOR – KMSH**

Prishtinë,

2020

Këshilli Mësimor Shkencor – KMSH, i Kolegjit të Menaxhmentit Internacional “Globus” në mbledhjen e mbajtur me datën 15.09.2020 miratoi këtë:

**RREGULLORE PUNE E KËSHILLIT MËSIMOR SHKENCOR – KMSH**

**Neni 1**

Me këtë rregullore, përcaktohen anëtarët e KMSH-së, mënyra e përfaqësimit të tyre në KMSH, mënyra e punës dhe e marrjes së vendimeve në mbledhjet e KMSH të Kolegjit.

**Neni 2**

Këshilli KMSH i Kolegjit përbëhet prej:

1. Rektorit;
2. Prorektorëve;
3. Udhëheqësit e niveleve të studimeve (Bachelor dhe Master);
4. Të gjithë pedagogët në mardhënie të rregullt pune;
5. Një përfaqësues të asistentëve;
6. Një përfaqësues të studentëve dhe
7. Një anëtar nga stafi teknik-administrativ.

**Neni 3**

Anëtarët e KMSH nga pika 1, 2, 3 dhe 5, janë anëtarë ex-officio të KMSH, kurse anëtarët e KMSH-së nga pika 4 i zgjedhin Këshillat Mësimorë - Shkencor me mandat dy vjeçar. Anëtari i KMSH nga studentët zgjidhet për një periudhë prej një viti akademik.

**Neni 4**

Anëtarët e KMSH nga stafi akademik zgjidhen nga Këshilli Mësimor-Shkencor, ndërsa anëtari student i KMSH zgjidhet nga Unioni i Studentëve. Anëtari i KMSH nga stafi i asistentëve zgjidhet nga vetë asistentët ndërsa anëtari joakademik – teknik-administrativ, zgjidhet nga vetë administrata e Kolegjit në pajtim me Sekretarin e Kolegjit.

**Neni 5**

KMSH duhet të mbajë së paku dy mbledhje të rregullta gjatë një semestri, një në fillim dhe një në fund të semestrit. KMSH mund të mbajë më shumë mbledhje, varësisht nga intensiteti i punëve.

**Neni 6**

Anëtarët e KMSH obligohen të marrin pjesë në mbledhje sipas Statutit të Kolegjit.

**Neni 7**

Rektori i Kolegjit thërret mbledhjet e rregullta të KMSH. Mbledhjet e jashtëzakonshme po ashtu thirren nga Rektori sipas kërkesës së Udhëheqësve të nivelit të studimeve apo së paku nga tre anëtarë të KMSH-së.

**Neni 8**

Ftesat për mbledhje që përmbajnë datën, kohën dhe vendin e mbajtjes së mbledhjes, si dhe agjendën (rendin e ditës) dërgohen në formë të shkruar apo përmes email- it. Ftesat dhe materiali i nevojshëm duhet të dërgohen nga Sekretari i Kolegjit së paku shtatë ditë pune para datës së përcaktuar për mbledhje.

**Neni 9**

Mbledhjet e Senatit mund të mbahen nëse në to marrin pjesë më shumë se gjysma e anëtarëve të Senatit. Vendimet KMSH i merr nëse për to votojnë shumica e anëtarëve të pranishëm.

**Neni 10**

Mbledhjet e KMSH-së përgatiten dhe udhëhiqen nga Rektori i Kolegjit.

**Neni 11**

Pas verifikimit të numrit të anëtarëve prezentë dhe pas konstatimit të ekzistimit të më tepër se gjysmës së anëtarëve të KMSH, Rektori shpall të hapur mbledhjen e KMSH-së, cakton procesmbajtësin dhe propozon rendin e ditës.

**Neni 12**

Pas propozimit të rendit të ditës, Rektori pyet anëtarët e tjerë nëse kanë propozime për të plotësuar apo ndryshuar rendin e ditës. Rendi i ditës miratohet nga KMSH me shumicën e thjeshtë.

**Neni 13**

Gjatë diskutimeve në pika të ndryshme të rendit të ditës, anëtarët duhet të shqyrtojnë të gjitha çështjet që diskutohen në mënyrë të arsyeshme. Rektori është personi përgjegjës për t’ia dhënë fjalën diskutuesit.

**Neni 14**

Pas diskutimit të të gjitha pikave të rendit të ditës, KMSH merr vendime apo nxjerr konkluza të veçanta.

**Neni 15**

Procesverbali mbahet nga procesmbajtësi që përcaktohet nga Rektori.

Procesverbali duhet të nënshkruhet nga procesmbajtësi dhe nga Rektori. Procesverbali duhet të përmbajë datën dhe kohën e mbajtjes së mbledhjes, pjesëmarrësit e pranishëm, pikat kryesore të diskutimeve, vendimet, konkluzat e mbledhjes si dhe në fund nënshkrimet e personave kompetentë.

**Neni 16**

Rregullorja e punës e KMSH-së është e vlefshme nëse më shumë se gjysma e anëtarëve të pranishëm e miraton atë.

Ndryshimet dhe çështjet të tjera rregullohen në të njëjtën mënyrë dhe procedurë.

**Neni 17**

Rregullorja hyn në fuqi pas miratimit nga anëtarët e KMSH të Kolegjit “Globus”.

Prishtinë, Rektori,

Dt. 15.09.2020 Prof.dr.Nazmi Mustafa